PREDLOG

Na osnovu člana 35 Statuta opštine Tivat („Sl.list CG-opštinski propisi“ br.24/18 i 09/20), člana 43 Poslovnika o radu Skupštine opštine Tivat („Sl.list CG –opštinski propisi“, br. 37/18) i člana 19 Odluke o obrazovanju radnih tijela Skupštine („Sl.list RCG - opštinski propisi“ 08/05), Skupština opštine Tivat na sjednici održanoj dana \_\_\_.\_\_\_. 2021. godine, donijela je

ODLUKU

o obrazovanju Komisije za izradu Nacrta Odluke o izmjenama i dopunama Poslovnika o radu Skupštine

Član 1

Obrazuje se Komisija za izradu Nacrta Odluke o izmjenama i dopunama Poslovnika o radu Skupštine opštine Tivat ( u daljem tekstu: Komisija) u sljedećem sastavu:

1. Ivana Arandjus
2. Ivan Novosel
3. Adrijan Vuksanović
4. Aleksandar Đurović
5. Marija Maja Giljača
6. Savo Klakor
7. Dejan Risančić
8. Ankica Bogdanović
9. Igor Petković
10. Valentina Božović
11. Sanja Vuković

Član 2

Zadatak Komisije je da u roku od 30 dana od dana stupanja na snagu ove Odluke pripremi Nacrt Odluke o izmjenama i dopunama Poslovnika i isti dostavi na dalji rad Skupštini.

Član 3

Ova odluka stupa na snagu osmog dana od dana objavljivanja u „Sl.listu CG - opštinski propisi“.

Broj: 03-

Tivat, \_\_\_\_\_\_ 2021.godine

SKUPŠTINA OPŠTINE TIVAT

Predsjednik

dr Andrija Petković

Obrazloženje

Pravni osnov za donošenje ove Odluke sadržan je u članu 35 Statuta opštine Tivat kojim je propisano da Skupština donosi propise i druge opšte akte.

Članom 43 Poslovnika o radu Skupštine opštine Tivat propisano je, između ostalog, da za razmatranje pitanja iz nadležnosti Skupštine, predlaganja akata i vršenje drugih poslova iz nadležnosti Skupštine, Skupština obrazuje Komisije kao povremena radna tijela, u skladu sa Statutom i Odlukom o obrazovanju radnih tijela.

Članom 19 Odluke o obrazovanju radnih tijela Skupštine je propisano da se Komisije,kao povremena radna tijela obrazuju za izvršenje određenih poslova za potrebe Skupštine i da njihov mandat prestaje izvršenjem posla, odnosno zadatka za koji su obrazovane. U istom članu dalje se navodi da se Odlukom o obrazovanju Komisije utvrđuje sastav, zadaci i rok za izvršenje zadatka za koji je obrazovana.

Od strane OO SDP Tivat dostavljena je inicijativa za pokretanje postupka izmjene i dopuna Poslovnika o radu Skupštine opštine Tivat, a ista je predviđena i u Programu rada Skupštine opštine Tivat za 2021.godinu pa su upućeni pozivi političkim partijama da predlože svoje predstavnike u Komisiji. U skladu sa članom 174 Zakona o lokalnoj samoupravi upućen je poziv i nevladinim organizacijama za učešće u radu Komisije ali nije bilo zainteresovanih kandidata.

Na osnovu svega navedenog pristupilo se izradi ove Odluke i predlaže se njeno usvajanje.

Obrađivač

Služba Skupštine